Básarnir hjá Iittala og Menu standa alveg uppúr af Ambiente vörusýningunni í ár . Ég lagði áherslu á að skoða bása hjá fyrirtækjum sem eru með söluaðila hér á Íslandi , en gaf mér að sjálfsögðu líka tíma til að kynna mér nýjungar og kynnast flottum nýjum hönnunarfyrirtækjum sem munu eflaust rata hingað heim innan skamms . Það eru jú flestir íslenskir verslunareigendur einnig staddir hér úti : ) Iittala var með risavaxinn bás þar sem öll vörulínan þeirra var kynnt eins og hún leggur sig . Þeir lögðu mikið uppúr fallegum útstillingum og að var svo sannarlega hægt að láta sig dreyma þarna , iittala er jú alveg glæsilegt fyrirtæki ! Venjulega er ég ekki það hrifin af bláum litum , en mér finnst þessi blái litartónn vera alveg einstaklega fallegur , hann er svo hlýr og náttúrulegur á litinn . Draumur í dós ♡ MENU kom einnig mjög sterkt inn í ár með glæsilegann sýningarbás og stærðarinnar bar . Vörulínan þeirra er virkilega falleg og mikið af spennandi nýjungum væntanlegar frá þeim . Ég get ekki beðið eftir að þessar vörur rati í verslanir . Ég er enn eftir að sjá heilmikið á þessari risavöxnu sýningu , en þessir tveir básar standa uppúr enn sem komið er : ) Mér hefur fundist einfaldast að nota photoshop . . en líklega því ég kann best á það forrit : ) Annars eru til forrit eins og t.d. polyvore sem eru ókeypis á netinu . . en svo veit ég að Erna Hrund gerir collage myndir í power point . . mismunandi hvað hver kýs : )